4. ΒΑΣΙΛΙΚΟΝ ΔΙΑΤΑΓΜΑ της 24 Νοεμ./17 Δεκ. 1953 Περί τροποποιήσεως και συμπληρώσεως του από 16.3.1950 Β.Δ/τος «περί διαιρέσεως, κατατάξεως και απογραφής των Μηχανολογικών Εγκαταστάσεων, περί αδειών εκπονήσεως μελετών Μηχανολογικών Εγκαταστάσεων, επιβλέψεως εκτελέσεως και επιβλέψεως της λειτουργίας αυτών». Άρθρον 1ον-9ον.(Τροποποιούνται τα άρθρ. 1-10, 12-19, 22 και 25 και καταργείται το άρθρον 11 του Β.Δ. 16/17 Μαρτ. 1950). Άρθρον 10ον.-Των διατάξεων του παρόντος Β.Δ/τος εξαιρούνται τα της επιβλέψεως της λειτουργίας, του χειρισμού και της συντηρήσεως των μηχανημάτων, άτινα χρησιμοποιούνται εις την εκτέλεσιν των διαφόρων τεχνικών έργων, δι’ α εξακολουθούσιν ισχύουσαι αι διατάξεις του από 4.10.51 Β.Δ/τος «περί επιβλέψεως της λειτουργίας, χειρισμού και συντηρήσεως μηχανημάτων εκτελέσεως τεχνικών έργων», ως τούτο ετροποποιήθη και συνεπληρώθη μεταγενεστέρως. Άρθρον 11ον.-1.Η ισχύς του παρόντος άρχεται 30 ημέρας από της δημοσιεύσεώς του εις την Εφημερίδα της Κυβερνήσεως. 2.Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 